CELEX: E2010P0017
Language: et
Date: 2010-12-22 00:00:00
Title: Liechtensteini Vürstiriigi 22. detsembril 2010 EFTA järelevalveameti vastu algatatud hagi (Kohtuasi E-17/10)

24.2.2011   
            
            
               ET
            
            
               Euroopa Liidu Teataja
            
            
               C 58/12
            
         Liechtensteini Vürstiriigi 22. detsembril 2010 EFTA järelevalveameti vastu algatatud hagi
   (Kohtuasi E-17/10)
   2011/C 58/06
   Liechtensteini Vürstiriik, keda esindab dr Andrea Entner-Koch, EMP kooskõlastusüksus, Austrasse 79/Europark, 9490 Vaduz, Fürstentum Liechtenstein, algatas 22. detsembril 2010 EFTA kohtus hagi EFTA järelevalveameti vastu.
   Liechtensteini Vürstiriik taotleb, et EFTA kohus:
   
               1)
            
            
               tühistaks EFTA järelevalveameti 3. novembri 2010. aasta otsuse nr 416/10/COL, mis käsitleb investeerimisettevõtjate maksustamist vastavalt Liechtensteini maksuseadusele;
            
         
               2)
            
            
               alternatiivina kuulutaks EFTA järelevalveameti 3. novembri 2010. aasta otsuse nr 416/10/COL artiklid 3 ja 4 kehtetuks, niivõrd kui need nõuavad kõnealuse otsuse artiklis 1 osutatud abi tagastamist;
               ning
            
         
               3)
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               EFTA järelevalveamet väitis 3. novembri 2010. aasta otsuses nr 416/10/COL, et investeerimisettevõtjate suhtes kohaldatavad maksuvabastused, mis tunnistati alates 30. juunist 2006 kehtetuks, ei ole kokkusobivad EMP lepingu artikli 61 lõikega 1.
            
         
               —
            
            
               EFTA järelevalveamet otsustas ka, et väidetav abi on ebaseaduslik abi, mis tuleb investeerimisettevõtjatel, kes said seda alates 15. märtsist 1997 kuni kuupäevani, mil kõnealuste ettevõtjate suhtes kohaldati viimast korda maksuvabastust pärast selle kehtetuks tunnistamist aastal 2006, tagasi maksta.
            
         
               —
            
            
               EFTA järelevalveamet on seisukohal, et tagasimaksmine peaks toimuma viivitamata ja igal juhul hiljemalt 3. märtsiks 2011 kooskõlas asjaomase riigi õigusega, tingimusel et see võimaldab käesoleva otsuse viivitamatut ja tulemuslikku täitmist.
            
         
               —
            
            
               Hageja väidab, et kõnealused maksustamissätted ei ole käsitatavad riigiabina EMP lepingu artikli 61 lõike 1 tähenduses.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           eksis, kohaldades EMP lepingu artikli 61 lõiget 1 investeerimisettevõtjate maksustamise suhtes vastavalt Liechtensteini maksuseadusele ja nõudes, et investeerimisettevõtjad maksaksid alates 15. märtsist 1997 saadud väidetava ebaseadusliku abi tagasi;
                        
                     
                           —
                        
                        
                           rikkus EMP õiguse üldpõhimõtteid, nõudes väidetava ebaseadusliku abi tagasimaksmist;
                        
                     
                           —
                        
                        
                           ei esitanud vaidlustatud otsuses piisavaid põhjendusi, nagu see on ette nähtud järelevalve- ja kohtulepingu artiklis 16.